
ΠΕΡΙΕΧΟΜΕΝΑ 


ΥΠΟΥΡΓΙΚΕ! ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Έγκριση Προϋπολογισμού Κλάδου Πρόνοιας οικον. έτους 
1986, του Ταμείου Επικουρικής Ασφαλίσεως Υπαλλή¬ 
λων Ραδιοφωνίας και Τουρισμού. · 1 

Έγκριση Προϋπολογισμού Κλάδου Συντάξεων οικον. έτους 
1986, του Ταμείου Επικουρικής Ασφαλίσεως Τπαλλήρ 

λων Ραδιοφωνίας και Τουρισμού.2 

Έγκριση πρόσληψης προσωπικού στο Τδρυμα Κοινωνικής 

Πρόνοιας Θεσ/νίκης «Ο Άγ. Π αντελεήμων».3 

ΓΙ ρόγραμμα σπουδών του τμήματος. Οινολογίας και Τε¬ 
χνολογίας Ποτών της Στολής Τεχνολογίας Τροφίμων 

και Διατροφής των Τ.Ε.1.4 

Επιχορήγηση επιχειρήσεων για την πρακτική άσκηση σπου¬ 
δαστών των Τ.Ε.Ι. και Σ.Ε.Λ.Ε.Τ.Ε.5 

Παράταση της προθεσμίας καταβολής της έκτακτης οι¬ 
κονομικής ενίσχυσης της 32931/2.12.85 απόφασης του 
Τπ. Εργασίας για τους άνεργους οικοδόμους Ν. Ξάνθης. 6 
Έγκριση δημιουργίας δέκα (10) δέσεων αδελφών νοσ/ 
μων με το κεφ. Β' του Ν. 993/79 και το Ν. 1476/84, 

στο Θεραπευτήριο Ψιιχ. Παδήσεων Χανίων.7 

Έγκριση προσωρινής πρόσληψης είκοσι τεσσάρων (24) α¬ 
δελφών νοσοκόμων με το κεφ. Β' του Ν. 993/79, στο 

Γενικό Νοσοκομείο Χανίων.8 

Έγκριση προσωρινής πρόσληψης τριών (3) κλητήρων - 
δυρωρών - νυχτοφυλάκων για το Κέντρο Υγείας Βά- 
μου. Ν. Χ,ανίων.9 


ΥΠΟΥΡΓΙΚΕΣ Α ΠΟΦΑΣΕ ΙΣ & ΕΓΚΡΙΣΕΙΣ 

Αριδ. 346 (1) 


Έγκριση Προϋπολογισμού Κλάδου Πρόνοιας Οικονομικού 
έτους 1986, του Ταμείου Επικουρικής Ασφαλίσεως 
Υπαλλήλων Ραδιοφωνίας και Τουρισμού. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΥΓΕΙΑΣ, ΠΡΟΝΟΙΑΣ & ΚΟΙΝ, ΑΣΦΑΛΙΣΕΩΝ 

Με την οικ. 346/6.2.86 απόφαση των Υπουργούν Προ¬ 
βιάς της Κυβέρνησης και Υγείας, Πρόνοιας και Κοινω¬ 
νικών Ασφαλίσεων που εκδόθηκε σύμφωνα με τις κεί¬ 
μενες διατάξεις, εγκρίθηκε ο Προϋπολογισμός Κλάδου 
Πρόνοιας, Οικον. έτους 1986 του Ταμείου Επικουρικής 


Ασφαλίσεως Υπαλλήλων Ραδιοφωνίας και Τουρισμού ο 
οποίος παρουσιάζει : 

Έσοδα : δρχ. 282.185.000 

Έξοδα : » 245.656.250 

Πλεόνασμα : 36.528.750 

Αθήνα, 6 Φεβρουάριου 1986 

ΟΙ ΥΠ'. .’.ΓΟΙ 

ΥΓΕΙΑΣ, ΠΡΟΝΟΙΑΣ ΚΑΙ 
ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΟΙΝ&ΝΙΚ&Ν ΑΣΦΑΛΙΣΕΟΜ 

ΑΠ. ΑΟ. ΊΊΟΧΑΤΖΘΠΟΤΛΟΧ ΓΙΩΡΓΟΣ ΓΕΝΝΗΜΑΤΑ! 


Αριδ. 345 (2) 


Έγκριση Προϋπολογισμού Κλάδου Συντάξεων, Οικονομικέ 
έτους 1986, του Ταμείου Επικουρικής Ασφαλίσεως 
Υπαλλήλων Ραδιοφωνίας και Τουρισμού. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Με την οικ. 345/6.2.86 κοινή απόφαση των Υπουργών 
Προεδρίας της Κυβέρνησης και Υγείας, Πρόνοιας και 
Κοινωνικών Ασφαλίσεων που εκδόθηκε σύμφωνα με τις 
κείμενες διατάξεις, εγκρίθηκε ο Προϋπολογισμός Κλάδου 
Συντάξεων, Οικον. έτους 1986 του Ταμείου Επικουρικής 
Ασφαλίσεως Υπαλλήλων Ραδιοφωνίας και Τουρισμού ο 
οποίος παρουσιάζει : 

δρχ· 

Έσοδα : 871.250.000 
Έξοδα : 766.450.000 

Πλεόνασμα : 104.800.000 

Αθήνα, 6 Φεβρουάριου 1983. 

ΟΙ ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ ΚΑΙ 

ΠΡΟΕΔΡΙΑΣ ΤΗΣ ΚΥΜΡΜΗΙΗΣ ΚΟΙΝΩΝΙΚΟΝ ΑΣΦΑΛΙΣΕΩΝ 

ΑΠ. ΑΟ. ΤΙΟΧΑΤΖΟΠΟΥΛΟΙ ΓΙΩΡΓΟΣ ΓΕΝΝΗΜΑΤΑ! 

Αριθ. Δ2«/2103 (3) 


Έγκριση πρόσληψης προσωπικού στο Ίδρυμα Κοινωνικής 

Πρόνοιας Θεσσαλονίκης «Ο Αγ. Παντελεήμων». 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝΩΝ. ΑΣΦΑΛΙΣΕΩΝ 
Έχοντας υπόψη : 

1. Τις διατάξεις : 

α) Του άρθρου 9 του Ν. 1476/84. 

β) Του άρθρου 5 Κεφ. Β' του Ν. 993/79. 

2. Την πράξη της Τριμελούς Επιτροπής Υπουργών 
17/10.3.84. 

3. Το τηλεγράφημα του Υπουργού Υγείας, Πρόνοιας 
και Κοιν. Ασφαλίσεων οικ. 15652/1.11.85 «Αναστολή 
προσλήψεων». 

4. Απόσπασμα πρακτικού της 394/17/19.12.85 συ¬ 
νεδρίασης του Δ.Σ. του Ιδρύματος. 

5. ' Την απόφαση του Υπουργού Υγείας, Πρόνοιας και 
Κοιν. Ασφαλίσεων 1250/28.11.1985 (ΦΕΚ 745/12.12.85 
τ. Β') «Αρμοδιότητες και εξουσία υπογραφής Ειδικής 
Γραμματέως του Υπουργείου Υγείας, Πρόνοιας και Κοιν. 
Ασφαλίσεων». 

6. Το έγγραφο της Δ/νσης Κοιν. Πρόνοιας Θεσσαλονίκης 
ΔΚΠ/ΔΑ/842/16.1.86. 

7. Το γεγονός ότι η έλλειψη νοσηλευτικού προσωπικού 
θέτει σε άμεσο κίνδυνο τη ζωή των περιθαλπομένων στο 
ίδρυμα ατόμων, εκ των οποίων τα (100) είναι κατάκοιτα. 

8. Το γεγονός ότι, οι ανάγκες του ιδρύματος στον τομέα 
αυτό δεν μπορούν να καλυφθούν από το υφιστάμενο προ¬ 
σωπικό ή με απόσπαση, αποφασίζουμε.: 

Ορίζουμε τον αριθμό του αναγκαιούντος-, προσωπικού 
για πρόσληψη στο ίδρυμα κοινωνικής πρόνοιας Θεσσα¬ 
λονίκης «Ο Αγ. Παντελεήμων» σε δύο (2) αδελφές νοσο¬ 
κόμες με σχέση εργασίας ιδιωτικού δικαίου και για χρο¬ 
νικό διάστημα οκτώ (8) μηνών για την αντιμετώπιση 
επειγουσών υπηρεσιακών αναγκών με τον όρο ότι στον 
προϋπολογισμό του ιδρύματος έχει προβλεφθεί σχετική 
πίστωση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Φεβρουάριου *1986 

Με εντολή Υπουργού 
Η Ειδική Γραμματέας 
Μ. ΚΟΥΤΣΙΛΑΙΟΥ 


Αρι£. Ε5/900 (4) 


Πρόγραμμα σπουδών του τμήματος Οινολογίας και Τεχνο¬ 
λογίας Ποτών, της Σχολής Τεχνολογίας Τροφίμων και 
Διατροφής των ΤΜΙ. 

Ο ΥΠΟΥΡΓΟΣ 

“ ' ΕΘΝΙΚΗΣ ΠΑΙΔΕΙΑΣ & ΘΡΗΣΚΕ ΓΜΑΤΩΝ 
■ Έχοντας υπόψη : 

1. Τις διατάξεις του άρθρου 26 του Ν. 1404/83 «Δομή 
και λειτουργία των Τεχνολογικών Εκπαιδευτικών Ιδρυ¬ 
μάτων». 

2. Τις διατάξεις του άρθρου 1 παρ. 3 εδάφ. η σε συν¬ 
δυασμό με το άρθρο 2 παρ. 9 του Π.Δ. 561 «Ίδρυση 
παραρτημάτων και τμημάτων ΤΕΙ και καθορισμός περιε¬ 
χομένου σπουδών και διάρκεια φοίτησης αυτών, κατάργηση 
τμημάτων ΤΕΙ και ρύθμιση θεμάτων σπουδαστών και 
οργάνωσης και λειτουργίας τους, σύσταση νέων θέσεων 
προσωπικού ΤΕΙ» (ΦΕΚ 199/τ. Α/27.11.85). 

3. Την εισήγηση Τ.Φ. 10/3681/27.12.1985 της Σχολής 
Τεχνολογίας Τροφίμων και Διατροφής που μας έστειλε 
με το Α.Π. 9237/8.1.1986 το ΤΕΙ Αθήνας, αποφασίζουμε : 


I 

.Καθορίζουμε το ενδεικτικό ωρολόγιο πρόγραμμα καθώς 
και το περίγραμμα του περιεχομένου των μαθημάτων 
του τμήματος Οινολογίας και Τεχνολογίας Ποτών της 
Σχολής Τεχνολογίας Τροφίμων και Διατροφής των Τ.Ε.Ι. 
ως εξής: 

ΕΝΔΕΙΚΤΙΚΟ ΩΡΟΛΟΓΙΟ ΠΡΟΓΡΑΜΜΑ 
ΤΟΥ ΤΜΗΜΑΤΟΣ ΟΙΝΟΛΟΓΙΑΣ & ΤΕΧΝ. ΠΟΤΩΝ 
ΠΡΩΤΟ ΕΞΑΜΗΝΟ ΣΠΟΥΔΩΝ 


Α/Α 

ΜΑΘΗΜΑΤΑ 

Κ Δ 

Ε 

Σ 

1 . 

Μαθηματικά I , 

,Υ 3 


3 , 

2. 

Φυσική 

Υ 2 

- 

2 

3. 

Γενική Χημεία 

Υ 3 

3 

6 

4·. 

Βιολογία 

Υ 3 

- 

3 

5. 

Εισαγωγή στην οινολογία 

Γ 2 

- 

2 

6. 

Μορφολογία και φυσιολογία 





αμπέλου 

Υ’ 2 

3 

5 

7. 

Προγραμματισμός Η/Υ I 

Υ’ 2 

2 

4 


Σύνολο ωρών εξαμήνου 

17 

. 8 25 


ΔΕΥΤΕΡΟ ΕΞΑΜΗΝΟ ΣΠΟΥΔΩΝ 

Α/Α ΜΑΘΗΜΑΤΑ 

Κ Δ 

Ε 

Σ 

1 . 

Μαθηματικά II 

Υ 3 

- 

3 

2. 

Οργανική Χημεία 

Υ 3 

3 

6 

3. 

Ποσοτική αναλυτική Χημεία 

Υ 1 

3 

4 

4. 

Γενική μικροβιολογία 

Υ 2 

4 

6 

5. 

Στατιστική για τεχνολόγους 





τροφίμων 

Υ 3 

- 

3 

6. 

Προγραμματισμός Η/Υ II 

Υ 2 

2 

4 

7. 

Ξένη γλώσσα I 

Υ 3 

- 

3 

8. 

Οργάνωση και Διοίκηση Πα- 





ραγωγής ή Ε. Υ’ 2 

- 

2 


Αρχές Λογιστικής Ε.Υ. 




Σύνολο ωρών εξαμήνου 

19 

12 31 


' ,ΤΡΙΤΟ ΕΞΑΜΗΝΟ ΣΠΟΥΔΩΝ 

Α/Α 

ΜΑΘΗΜΑΤΑ 

Κ Δ 

Ε Σ 

1. 

Χημεία Τροφίμων 

Υ 2 

3 

5 

2. 

Εφαρμοσμένη μικροβιολογία 





οίνων και ποτών 

Υ 2 

3 

5 

3. 

Μηχανική τροφίμων I 

Υ 2 

2 

4 

4. 

Επεξεργασία τροφίμων 

Υ 2 

2 

4 

5. 

Εδαφολογία 

Υ 1 

2 

3 

6. 

Ποιοτικός έλεγχος - 





Εξασφάλιση ποιότητας 

Υ 2 

3 

5 

7. 

Ξένη γλώσσα II 

Υ 3 

- 

3 

8. 

Λογιστική του κόστους 

Ε.Υ. 




ή Αρχές συνεργατισμού 

2 

- 

2 



Ε.Υ. 




Σύνολο ωρών εξαμήνου 

16 15 31 


ΤΕΤΑΡΤΟ ΕΞΑΜΗΝΟ ΣΠΟΥΔΩΝ 

Α/Α 

ΜΑΘΗΜΑΤΑ 

Κ Δ 

Ε 

Σ 


1. Ανάλυση Τροφίμων I Υ 2 3 5 

2. Βιοχημεία Υ 2 3 5 

3. Μηχανική Τροφίμων II Γ 2 2 4 

4. Αμπελουργία I Υ’ 3 2 5 

5. Πρώτες'Υλες αλκοολούχων ποτών Υ 2 3 5 

6. Αρχές βιοτεχνολογίας τροφίμ. Γ 2 2 4 

7. Ξένη γλώσσα III Υ 3 - 3 

Σύνολο ωρών εξαμήνου 16 15 31 

ΠΕΜΠΤΟ ΕΞΑΜΗΝΟ ΣΠΟΥΔΩΝ 
Α/Α ΜΑΘΗΜΑΤΑ Κ Δ Ε Σ 

1. Τεχνολογία Οινικών 
Προϊόντων I 

2. Αμπελουργία II 

3. Τεχνολογία αποσταγμάτων 

4. Συσκευασία τροφίμων 

5. Μηχανική Τροφίμων III 

6. Μάρκετινγκ Τροφίμων 


Υ’ 2 3 5 
Υ 3 2 5 
Υ 2 3 5 
Υ 2 2 4 
Υ 2 2 4 
Υ 2 - 2 

7. Εφαρμοσμένη ενζυματολογία Ε.Υ. 
ή Μέθοδοι, καί εφαρμογές Ε.Τ. 
γενετικής μηχανικής 2 3 5 

ή Σχεδιασμός βιοτεχνολογικών 
διεργασιών Ε.Τ. 

Σύνολο ωρών Εξαμήνου 15 15 30 

ΕΚΤΟ ΕΞΑΜΗΝΟ ΣΠΟΥΔΩΝ 

Α/Α ΜΑΘΗΜΑΤΑ_ Κ Δ Ε Σ _ 

1. Τεχνολογία Οινικών 

Προϊόντων II Υ 2 3 5 

2. Ποιοτικός έλεγχος 

Οινικών Προϊόντων Υ 2 6 8 

3. Οργανοληπτικός έλεγχος 

οίνων και ποτών Υ 1 2 3 

4. Ποιοτικός έλεγχος αποσταγ¬ 
μάτων Υ 1 3 4 

5. Τεχνολογία Οινικών , 

Προϊόντων III Υ 2 3 5 

6. Ξένη γλώσσα IV Υ * 3 - 3 

Σύνολο ωρών εξαμήνου 11 17 28 

ΕΒΔΟΜΟ ΕΞΑΜΗΝΟ ΣΠΟΥΔΩΝ 
Α/Α ΜΑΘΗΜΑΤΑ _ Κ Δ Ε Σ _ 

1. Τεχνολογία αμπελοοινικών 

υποπροϊόντων Υ 2 3 5 

2. Τεχνολογία βυνοποίησης- 

ζυθοποίησης Υ 2 6 8 

3. Ποιοτικός έλεγχος μπύρας Υ 1 3 4 

4. Μελέτη και σχεδιασμός βιο¬ 

μηχανικών οίνου, ζύθου και 
αποσταγμάτων Υ 2 2 4 

5. Νομοθεσία οίνων και ποτών Υ 2 - 2 

6. Βιοτεχνολογία φυτών - Ε.Υ 2 2 4 

7. ή Επεξεργασία αποβλήτων Ε.Υ. 

8. Σεμινάριο τελειόφοιτων Υ 2 - 2 

Σύνολο ωρών εξαμήνου 13 16 29 

ΣΥΜΒΟΛΙΣΜΟΙ 

Δ Διδασκαλία 
Ε Εργαστήριο 
Σ Σύνολο Ωρών 
Υ Υποχρεωτικό 
ΕΥ Επιλογής Υποχρεωτικό 

Σύνολα ωρών του Τμήματος 
Διδασκαλία 107 

Εργαστήρια 98 
Γενικό Σύνολο 205 

ΠΕΡΙΓΡΑΜΜΑΤΑ ΜΑΘΗΜΑΤΩΝ 

ΦΥΣΙΚΗ 

Επιλογές από τη μηχανική, θερμότητα, κινητική θεωρία 
και θερμοδυναμική, ηλεκτρισμό, μαγνητισμό, οπτική και 
ακτινοβολίες με σκοπό την εισαγωγή στις γενικές αρχές 
και την κάλυψη προαπαιτήσεων για μαθήματα ειδικότητας. 

ΕΠΕΞΕΡΓΑΣΙΑ ΤΡΟΦΙΜΩΝ 

Επεξεργασίες με εφαρμογή υψηλών και χαμηλών θερμο¬ 
κρασιών και ειδικότερα θερμική αποστείρωση-παστερίωση, 
ψύξη-κατάψυξη (αρχές, μέθοδοι, υπολογισμοί, εφαρμογές). 

Επεξεργασία με μεταφορά θερμότητας και μάζας και 
ειδικότερα εξάτμιση, συμπύκνωση, αφυδάτωση κ.λ.π. 
(αρχές, μέθοδοι, υπολογισμοί, εφαρμογές). 

ΤΕΧΝΟΛΟΓΙΑ 

ΑΜΠΕΛΟΟΙΝΙΚΩΝ ΥΠΟΠΡΟΪΌΝΤΩΝ 

Υποπροϊόντα οίνου. Παρασκευή όξους, απόσταξη στεμ- 
φύλων, απόσταση οινολασπών παραγωγή τρυγικών, παρα¬ 
γωγή γιγαρτελαίου. Παραγωγή ζωοτροφών, παραλαβή 
χρωστικών από τα στέμφυλα. Διαγράμματα επεξεργασιών. 
Αναλυτικό κόστος εξοπλισμών και εγκαταστάσεων για 
μικρές και μεγάλες μονάδες, σύμφωνα με τις ελληνικές 


συνθήκες και προοπτικές (τα στοιχεία κόστους αναφέρονται 
στο έτος διδασκαλίας ή έκδοσης βιβλίου). Σχεδιασμός 
εργοστασίων και εκλογή μηχανημάτων. 

Σύγχρονες τάσεις στη δομή και οργάνωση των βιο¬ 
μηχανιών επεξεργασίας των προϊόντων αυτών. Ευρεσι¬ 
τεχνίες. 

ΕΙΣΑΓΩΓΗ ΣΤΗΝ ΟΙΝΟΛΟΓΙΑ 

Ιστορική εξέλιξη της αμπέλου και του οίνου. Άμπελος 
και οίνος στην Ευρωπαϊκή και παγκόσμια παραγωγή. 
Εξέλιξη της κατανάλωσης. ' 

Ποικιλίες σταφυλιών για οινοποίηση. Πορεία ωρίμανσης. 
Τρυγητός και μεταφορά. Σύσταση, ζύμωση, επεξεργασία. 
Η οινοβιομηχανία στην Ελλάδα και το εξωτερικό. 

ΓΕΝΙΚΗ ΧΗΜΕΙΑ 

Θεμελιώδεις αρχές και έννοιες γενικής χημείας. Μέ¬ 
θοδοι χημικής ανάλυσης. Δομή του ατόμου, περιοδικό 
σύστημα, χημικού δεσμοί-μόρια, επιδράσεις μεταξύ μορίων, 
καταστάσεις της ύλης, χημική θερμοδυναμική, χημική 
ισορροπία, χημική κινητική-μηχανισμοί αντιδράσεων. 

Διαλύματα, οξέα και βάσεις, οξειδοαναγωγή, γινόμενο 
διαλυτότητας, σχηματισμός ιζήματος, σύμπλοκα, επαμφο¬ 
τερίζουσες ουσίες, αντιδραστήρια στην ποιοτική ανάλυση, 
κολλοειδή. 

ΝΟΜΟΘΕΣΙΑ ΟΙΝΩΝ ΚΑΙ ΠΟΤΩΝ^ 

Νομοθετικές ρυθμίσεις, ειδικές διατάξεις και γενικοί 
κανόνες για τους οίνους κατανάλωσης και ποιότητας, 
για τις εργασίες απόσταξης οίνου και υποπροϊόντων οινο¬ 
ποίησης, για την προσθήκη αλκοόλης σε αμπελοοινικά 
προϊόντα, για τα αλκοολούχα ποτά κ.λ.π. τόσο σε εθνικό 
όσο και σε επίπεδο Ε.Ο.Κ. 

ΤΕΧΝΟΛΟΓΙΑ ΑΠΟΣΤΑΓΜΑΤΩΝ 

Αποστάγματα οίνων. Τεχνολογία απόσταξης. Αποστα- 
κτικά μηχανήματα, ούζο, αποστάγματα από αμυλούχε^ 
και ζαχαρούχες ύλες (ουΐσκυ, τζιν, βότκα, ρούμι) λικέρ. 
Άλλα αποστάγματα. 

Διαγράμματα επεξεργασιών. Αναλυτικό κόστος εξοπλι¬ 
σμών και εγκαταστάσεων για μικρές και μεγάλες μονάδες 
σύμφωνα με τις ελληνικές συνθήκες και προοπτικές (τα 
στοιχεία κόστους αναφέρονται στο έτος διδασκαλίας η 
έκδοσης βιβλίου). Σχεδιασμός εργοστασίων και εκλογή 
μηχανημάτων. 

Σύγχρονες τάσεις στη δομή και οργάνωση των βιομη¬ 
χανιών επεξεργασίας των προϊόντων αυτών. Ευρεσιτεχνίες. 

ΟΡΓΑΝΟΛΗΠΤΙΚΟΣ ΕΛΕΓΧΟΣ ΟΙΝΩΝ ΚΑΙ ΠΟΤΩΝ 
Κανόνες και μηχανισμοί της οργανοληπτικής δοκιμής, 
γευστικοί χαρακτήρες των οίνων, οργανοληπτικές ιδιό¬ 
τητες και σύσταση του οίνου. Οργανοληπτική εξέταση 
άλλων ποτών. 

ΕΔΑΦΟΛΟΓΙΑ 

Καταγωγή των εδαφών, φορείς της εδαφογένεσης βα¬ 
σικά συστατικά εδάφους, ιδιότητες φυσικός και χημικές 
των εδαφών, έλλειψη συστατικών και τοξικότητα, βιολογία 
των εδαφών, τα εδάφη των αμπελώνων, επίδραση του 
εδάφους επάνω στη φυσιολογία της αμπέλου και στη 
σύνθεση των κρασιών. 

ΑΜΠΕΛΟΥΡΓΙΑ I 

Φυσικό περιβάλλον (σχέσεις της αμπέλου προς το κλίμα 
και το έδαφος), πολλαπλασιασμός της αμπέλου (αγενής 
και εγγενής), ίδρυση αμπελώνα, φύτευση, καλλιεργητικές 
φροντίδες, λίπανση, άρδευση, κλαδέματα της αμπέλου 
(διαμόρφωσης και καρποφορίας), ωρίμανση των σταφυλιων- 
συγκομιδή (τρυγητός), ασθένειες της αμπέλου και κατα¬ 
πολέμηση αυτών. 

ΑΜΠΕΛΟΥΡΓΙΑ II 

Εξέλιξη της αμπελογραφίας στην Ελλά^, συστηματική 
των νίΤΑΟΕΑΕ, γενετική, επιλογή στην ^ρτελο, νοθο- 
γένεια, υβριδισμός, συστήματα αμπελογραφικής περιγρα- 

φής, αμπελογραφικοί πίνακες, ποικιλίες ξένες και ελλη¬ 
νικές συστήματα ταξινόμησης ποικιλιών της οινοφόρου 
αμπέλου, αμερικανικά υποκείμενα και νόθα αυτών, ανα- 
μπέλωση. 

ΠΟΣΟΤΙΚΗ ΑΝΑΛΥΤΙΚΗ ΧΗΜΕΙΑ 

Θεωρητικές αρχές και εφαρμογές της ογκομετρικής και 
σταθμικής ανάλυσης. 

ΠΡΩΤΕΣ ΥΛΕΣ ΑΛΚΟΟΛΟΥΧΩΝ ΠΟΤΩΝ 

Αιθυλική αλκοόλη ποτοποιίας προελεύσεως αμπέλου και 
άλλων ζαχαρούχων και αμυλούχων πρώτων υλών γεωργικής 
προέλευσης (μελάσσα, σύκα, χαρούπια, φρούτα, δημητρια- 
κοί καρποί κ.α.). 

Κριθάρι και άλλοι δημητριακοί καρποί, γλυκαντικές 
ύλες, αιθέρια έλαια, αποστάγματα φρούτων, χρωστικές. 

ΑΝΑΛΥΣΗ ΤΡΟΦΙΜΩΝ I 

Βασικές αρχές μεθόδων ανάλυσης στα τρόφιμα, οργανο¬ 
λογία και εφαρμογές. Επεξεργασία δεδομένων, αυτόματοι 
αναλυτές και αναλυτές διεργασίας (ΡΚΟΟΕ55 ΟΟΝΤΚΟΕΕ). 

ΤΕΧΝΟΛΟΓΙΑ ΟΙΝΙΚΩΝ ΠΡΟ-ΙΌΝΤΩΝ I 

Ο οίνος και η καλλιέργεια της αμπέλου. Σύσταση στα¬ 
φυλιού και μούστου. Τεχνολογία παραλαβής μούστου. .Μη¬ 
χανήματα, θεωρία και πράξη της ζύμωσης. Λευκή και 
ερυθρά οινοποίηση. Διαγράμματα επεξεργασιών. Αναλυτικό 
κόστος εξοπλισμούν και εγκαταστάσεων για μικρές και 
μεγάλες μονάδες, σύμφωνα με τις ελληνικές συνθήκες, 
και προοπτικές (τα στοιχεία κόστους αναφέρονται στο 
έτος διδασκαλίας ή έκδοσης βιβλίου. Σχεδιασμός εργο¬ 
στασίων και εκλογή μηχανημάτων. Σύγχρονες τάσεις στη 
δομή και οργάνωση των βιομηχανιών επεξεργασίας των 
προϊόντων αυτών. Ευρεσιτεχνίες. 

ΤΕΧΝΟΛΟΓΙΑ ΒΥΝΟΠΟΙΗΣΗΣ-ΖΥΘΟΠΟΙΗΣΗΣ 

» 

Χαρακτηριστικά και ιδιότητες πρώτων υλών που χρη¬ 
σιμοποιούνται στην παρασκευή μπύρας. ■ Τεχνολογία βυνο- 
ποίησης-ζυθοποίησης. Διαγράμματα επεξεργασιών. Ανα¬ 
λυτικό κόστος εξοπλισμών και εγκαταστάσεων για μικρές 
και μεγάλες μονάδες σύμφωνα με τις ελληνικές συνθήκες 
και προοπτικές (τα στοιχεία κόστους αναφέρονται στο έτος 
διδασκαλίας ή έκδοσης βιβλίου). Σχεδιασμός εργοστασίων 
και εκλογή μηχανημάτων. Σύγχρονες τάσεις στη δομή και 
οργάνωση των βιομηχανιών επεξεργασίας των προϊόντοιν 
αυτών. Ευρεσιτεχνίες. 

ΠΟΙΟΤΙΚΟΣ ΕΛΕΓΧΟΣ ΜΠΥΡΑΣ 

Αρχές και διενέργειες ποιοτικού ελέγχου στις πρώτες 
ύλες κατά τη διάρκεια των επεξεργασιούν καθώς και στα 
τελικά προϊόντα. Αξιολόγηση και περιγραφή των κυριο- 
τέρων μεθόδο,ιν ποιοτικού ελέγχου. Δειγματοληψία, ποιο¬ 
τικά χαρακτηριστικά, ποιοτική αξιολόγηση, ποιοτικά πρό¬ 
τυπα. 

Οργάνωση εργαστηρίων ποιοτικού ελέγχου στιζ βιο¬ 
μηχανίες μπύρας. Ταξινόμηση μεθόδων ποιοτικού ελέγχου 
(φυσικών, χημικών, μικροβιολογικόν κ.λ.π.) και εργα¬ 
στηριακού εξοπλισμού σε κάθε κατηγορία εργαστηρίου. 
Κόστος εξοπλισμού εργαστηρίων (τα στοιχεία κόστους 
αναφέρονται στο έτος διδασκαλίας ή έκδοσης βιβλίου). 
Σχεδιασμός εργαστηρίων και εκλογή οργάνων και μεθόδων 
ποιοτικού ελέγχου. 

ΠΟΙΟΤΙΚΟΣ ΕΛΕΓΧΟΣ ΟΙΝΙΚΩΝ ΠΡΟΪΌΝΤΩΝ 

Αρχές και διενέργειες ποιοτικού ελέγχου στις πρώτες 
ύλες κατά τη διάρκεια των επεξεργασίαν καθώς και στα 
τελικά προϊόντα. Αξιολόγηση και περιγραφή των κυριο- 
τερων μεθόδων ποιοτικού ελέγχου. Δειγματοληψία, ποιο¬ 
τικά χαρακτηριστικά, ποιοτική αξιολόγηση, ποιοτικά πρό¬ 
τυπα. 

Οργάνωση εργαστηρίων ποιοτικού ελέγχου στις βιο- 
μηχανίες σινικών προϊόντων. Ταξινόμηση μεθόδων ποιο¬ 
τικού ελέγχου (φυσικών, χημικών, μικροβιολογικών κ.λ.π.) 


κας εργαστηριακού εξοπλισμού σε κάθε κατηγορία εργα¬ 
στηρίου. Κόστος εξοπλισμού εργαστηρίων (τα στοιχεία 
κόστους αναφέρονται στο έτος διδασκαλίας ή έκδοσης 
βιβλίου). Σχεδιασμός εργαστηρίων και εκλογή οργάνων 
και μεθόδων ποιοτικού ελέγχου. 

ΠΟΙΟΤΙΚΟΣ ^ ΕΛΕΓΧΟΣ ΑΠΟΣΤΑΓΜΑΤΩΝ 

Αρχές και διενέργειες ποιοτικού ελέγχου στις πρώτες 
ύλες κατά τη διάρκεια των επεξεργασιών καθώς και στα 
τελικά προϊόντα. Αξιολόγηση και περιγραφή των κυριο- 
τέρων μεθόδων ποιοτικού ελέγχου. Δειγματοληψία ποιο¬ 
τικά χαρακτηριστικά, ποιοτική αξιολόγηση, ποιοτικά πρό¬ 
τυπα. Οργάνωση εργαστηρίων ποιοτικού ελέγχου στις 
βιομηχανίες αποσταγμάτων. Ταξινόμηση μεθόδων ποιο¬ 
τικού ελέγχου (φυσικών, χημικών, μικροβιολογικών κ.λ.π.) 
και εργαστηριακού εξοπλισμού σε κάθε κατηγορία εργα¬ 
στηρίου. Κόστος εξοπλισμού εργαστηρίων (τα στοιχεία 
κόστους αναφέρονται στο έτος διδασκαλίας ή έκδοσης 
βιβλίου). Σχεδιασμός εργαστηρίων και εκλογή οργάνων 
και μεθόδων ποιοτικού ελέγχου. 

ΤΕΧΝΟΛΟΓΙΑ ΟΙΝΙΚΩΝ ΠΡΟ ΪΌΝΤΩΝ 

Τεχνική διαύγασης και σταθεροποίησης οίνου. Εμφιά- 
λωση, παλαίωση σύσταση οίνου, τυποποίηση προϊόντος. 
Διαγράμματα επεξεργασιών. Αναλυτικό κόστος εξοπλισμών 
και εγκαταστάσεων για μικρές και μεγάλες μονάδες σύμφωνα 
με τις ελληνικές συνθήκες και προοπτικές (τα στοιχεία 
κόστους αναφέρονται στο έτος διδασκαλίας ή έκδοσης 
βιβλίου). Σχεδιασμός εργοστασίων και εκλογή μηχανη¬ 
μάτων. Σύγχρονες τάσεις στη δομή και οργάνωση των 
βιομηχανιών επεξεργασίας των προϊόντων αυτών. Ευρε¬ 
σιτεχνίες. 

ΤΕΧΝΟΛΟΓΙΑ ΟΙΝΙΚΩΝ ΠΡΟΪΌΝΤΩΝ III 

Αφρώδεις οίνοι, βερμούτ, τεχνολογία παρασκευής επω¬ 
νύμων ξένων οίνων. Μηχανήματα οινοποιίας. Διαγράμματα 
επεξεργασιών. Αναλυτικό κόστος εξοπλισμών και εγκατα¬ 
στάσεων για μικρές και μεγάλες μονάδες σύμφωνα με 
τις ελληνικές συνθήκες και προοπτικές (τα στοιχεία κό¬ 
στους αναφέρονται στο έτος διδασκαλίας ή έκδοσης βιβλίου). 
Σχεδιασμός εργοστασίων και εκλογή μηχανημάτων. Σύγ¬ 
χρονες τάσεις στη δομή και οργάνωση των βιομηχανιών 
επεξεργασίας των προϊόντων αυτών. Ευρεσιτεχνίες. 

ΑΡΧΕΣ ΒΙΟΤΕΧΝΟΛΟΓΙΑΣ ΤΡΟΦΙΜΩΝ 

Ρόλος της βιοτεχνολογίας στην Τεχνολογία και την 
ανάπτυξη των βιομηχανιών τροφίμων. Μεταβολές στα 
βιολογικά συστήματα. Κινητική μικροβιακών κυττάρων, 
ενζύμων και μεταβολικών προϊόντων. Σχεδιασμός βιο- 
αντιδραστήρων. Τύποι και σχέσεις μεταξύ συνεχών και 
στατικών βιοαντιδραστήρων. Τεχνική μετρήσεων, απο¬ 
στείρωσης και αερισμού στους βιοαντιδραστήρες. Μέθοδοι 
ανάκτησης προϊόντων βιομηχανικών ζυμώσεων. Εφαρμο¬ 
γή της πληροφορικής και ηλεκτρονικών υπολογιστών στη 
βιοτεχνολογία. Ευρεσιτεχνίες. 

ΕΦΑΡΜΟΣΜΕΝΗ ΜΙΚΡΟΒΙΟΛΟΓΙΑ ΟΙΝΩΝ ΚΑΙ 
ΠΟΤΩΝ 

Χαρακτηριστικά και περιβαλλοντικοί παράγοντες που 
επηρεάζουν την ανάπτυξη των μικροοργανισμών που 
χρησιμοποιούνται στην παρασκευή οίνου, ζύθου και ξυδιού. 
Κριτήρια επιλογής, τρόπος προετοιμασίας και διατήρησης 
καλλιεργειών. Βιοχημεία αλκοολικής, οξικής και γαλα¬ 
κτικής ζύμωσης. Μικροοργανισμοί που εμπλέκονται στην 
παλαίωση, στο σχηματισμό των επιθυμητών οργανολη¬ 
πτικών χαρακτηριστικών και στις αλλοιώσεις - των οίνων, 
μπύρας και ξυδίου. Σύγχρονες τάσεις στον αυτοματισμό, 
την επιτάχυνση των ζυμώσεων και την ελάττωση του 
κόστους παραγωγής. Ευρεσιτεχνίες. 

ΕΦΑΡΜΟΣΜΕΝΗ ΕΝ Ζ ΥΜ ΑΤΟ Λ Ο ΡIΑ 

Ονοματολογία και ιδιότητες ενζύμων. Προέλευση ενζύ¬ 
μων και τρόποι παραγωγής. Εφαρμογές ενζύμων στις 
βιομηχανίες οίνων και ποτών. Τρόποι χρησιμοποιησεως 

ένζυμων. Μέθοδοι «κινητοποίησης. Νομοθεσία που διέπει 
τη χρήση των ενζύμων. Ευρεσιτεχνίες. 

ΕΠΕΞΕΡΓΑΣΙΑ ΑΠΟΒΛΗΤΩΝ 

Ρύπανση περιβάλλοντος από τα απόβλητα των βιομη¬ 
χανιών οίνου και ποτών. Χαρακτηριστικά αποβλήτων. 
Παράμετροι και μέθοδοι χρησιμοποιούμενοι για τη μέ¬ 
τρηση του ρυπαντικού φορτίου. 

Συστήματα βιολογικού καθαρισμού. Νομοθεσία. Βιο- 
τεχνολογική αξιοποίηση των υποπροϊόντων και αποβλήτων 
των βιομηχανικών οίνων και ποτών με σκοπό την ελάττωση 
της ρύπανσης του περιβάλλοντος και την παραγωγή χρή¬ 
σιμων προϊόντων. 

ΜΕΘΟΔΟΙ ΚΑΙ ΕΦΑΡΜΟΓΕΣ ΓΕΝΕΤΙΚΗΣ ΜΗ¬ 
ΧΑΝΙΚΗΣ 

Σύσταση γενετικού υλικού, γενετικός κώδικας και πρω- 
τεϊνική σύνθεση και δομή. Χειρισμός γενετικού υλικού 
και τεχνικής του ανασυδιασμένου ϋ.Ν.Α. 

Δυνατότητες εφαρμογής της γενετικής μηχανικής στη 
ζυθοποιία και οινολογία με τη χρησιμοποίηση ειδικών 
μικροοργανισμών και ενζύμων για βελτίωση γεύσης από¬ 
δοσης και δημιουργίας νέων προϊόντων. 

Τπάρχουσα νομοθεσία και περιορισμοί. Ευρεσιτεχνίες. 

ΣΧΕΔΙΑΣΜΟΣ ΒΙΟΤΕΧΝΟΛΟΓΙΚΩΝ ΔΙΕΡΓΑΣΙΩΝ 

Ισοζύγια μάζας και ενέργειας κατά την ανά^υξη βιο- 
τεχνολογικών διεργασιών. Φυσικές διεργασίες που εφαρ¬ 
μόζονται. Τγιεινολογικός σχεδιασμός εξοπλισμού βιοχη¬ 
μικών διεργασιών. Καθορισμός και λειτουργία εργοστασίου 
και εξοπλισμού. Διαγράμματα ροής για τη μελέτη ισοζυ¬ 
γίων μάζας, ενέργειας και υγιεινής. Οικονομική των βιο- 
τεχνολογικών διεργασιών. Αναλογική αύξηση των διεργα¬ 
σιών. 

ΒΙΟΤΕΧΝΟΛΟΓΙΑ ΦΥΤΩΝ 

Παραγωγή και επιλογή πρωτοπλαστών. Ζύμωση σε 
στερεά ή υγρά υποστρώματα. Παραγωγή βιομάζας, αρω¬ 
ματικών ουσιών για βελτίωση γεύσης και χρωστικών ως 
προσθετικών υλών. Ανάκτηση προϊόντων. Ακινητοποίηση 
φυτικών κυττάρων. Εφαρμογές. 

ΜΟΡΦΟΛΟΓΙΑ ΚΑΙ ΦΥΣΙΟΛΟΓΙΑ ΤΗΣ ΑΜΠΕΛΟΥ 
Οργανογραφία, ανατομία και ιστολογία της αμπέλου. 
Βλαστός, ρίζα, φύλλα, άνθη, ράγες και γίγαρτα. 
Ανάπτυξη, αύξηση, αύξηση και αναπαραγωγή στην άμπελο. 

ΠΡΟΓΡΑΜΜΑΤΙΣΜΟΣ Η/Υ I 
Θεωρία : Εισαγωγή στους Η/Υ, Αριθμητικά συστήματα 
λογικά διαγράμματα. 

Εργαστήριο : Γλώσσα ΒΑ8Ι0. 

ΠΡΟΓΡΑΜΜΑΤΙΣΜΟΣ Η/Υ II 
Θεωρία: Γλώσσα ΡΟΚΤΚΑΝ < 

Εργαστήριο : Εφαρμογή γλώσσας ΡΟΚΤΚΑΝ σε προ-- 
βλήματα της ειδικότητας. Χρήση ετοίμων προγραμμάτων. 

ΟΡΓΑΝΩΣΗ ΚΑΙ ΔΙΟΙΚΗΣΗ ΠΑΡΑΓΩΓΗΣ 
Διοίκηση Παραγωγής. Ανθρώπινος παράγοντας, Οργα¬ 
νόγραμμα επικοινωνία (ροή εντολή πληροφοριών) ψυχο¬ 
λογία κίνητρα. Οργάνωση και μέθοδοι. Διάταξη μηχανη¬ 
μάτων και προσωπικού. Συχνότητα και χρόνος εργασιών. 
Αναλώσιμα Υλικά. Προγραμματισμός παραγωγής. 

ΒΙΟΛΟΓΙΑ 

Αρχές βιολογίας φυτικών και ζωικών οργανισμών. Κυτ¬ 
ταρική βιολογία, ανατομία και ιστολογία, φυσικοχημική 
κατάσταση της ζωντανής ύλης, μεταβολισμός, λειτουργία 
ιστών και οργάνων. Αναπαραγωγή. Ανάπτυξη οικολογίας. 
Στοιχεία μοριακής και κυτταρικής γενετικής. Βιομηχανικός 
υβριδισμός, μεταλλάξεις, ανασυνδυασμένο ϋΝΑ. 

ΓΕΝΙΚΗ ΜΙΚΡΟΒΙΟΛΟΓΙΑ 

Βασικά στοιχεία μικροβιολογίας με εφαρμογή στην τε¬ 
χνολογία και τον ποιοτικό έλεγχο των οίνων και ποτών. 
Φυσιολογία των μικροβίων με έμβαση στη θρέψη και την 


ανάπτυξη. Μορφολογικά, τοξινομικά, καλλιεργητικά και 
φυσιολογικά χαρακτηριστικά των σημαντικότερων ομάδων 
ετερότροφων μικροοργανισμών. Απομόνωση, χαρακτηρι¬ 
σμός και μελέτη μικροοργανισμών. Ανοσοβιολογία. 

ΜΑΘΗΜΑΤΙΚΑ I 

Γραμμική Άλγεβρα (στοιχεία) 

Διανύσματα - Πίνακες - Συστήματα γραμμικών εξι¬ 
σώσεων. Η μέθοδος απαλοιφής του ΟΑΙΙδδ. Εξίσωση 
ευθείας. 

Συναρτήσεις μιας πραγματικής μεταβλητής. Όρια - 
συνέχεια - παράγωγοι. Γραφικές Παραστάσεις - Ολοκλη¬ 
ρώματα (Ορισμένα - Αόριστα). Μέθοδοι επίλυσης αόριστων 
ολοκλη ρ ω μάτων. 

Σειρές. Συγκλίνουσες σειρές. Κριτήρια σύγκλισης. Πεδίο 
σύγκλισης. Θεώρημα ΤΑΥΕΟΚ. 

Εφαρμογές στην Τεχνολογία οίνων και ποτών. 

ΜΑΘΗΜΑΤΙΚΑ II 

Συναρτήσεις δύο πραγματικών μεταβλητών. Όρια - 
Συνέχεια - Μερική παραγώγιση. Θεωρήματα τοπικών 
ακρότατων. Διπλά ολοκληρώματα. Διαφορικές εξισώσεις 
1ης τάξης και 1ου βαθμού. Η έννοια της Διαφορικής εξί¬ 
σωσης. Γεωμετρική και φυσική σημασία. Γενική και 
ειδική λύση Δ.Ε. Προβλήματα αρχικών συνθηκών. 

Διαφορικές εξισώσεις με χωριζόμενες μεταβλητές. Ολο¬ 
κληρωτικός παράγοντας. Γραμμικές Δ.Ε. που μετατρέ- 
πονται σε χωριζόμενες μεταβλητές με κατάλληλους μετα¬ 
σχηματισμούς. Ομογενείς. Διαφορικές εξισώσεις 2ης τάξης 
και 1ου βαθμού. 

Η χαρακτηριστική εξίσωση. Προσδιορισμός ειδικής 
λύσης με τη μέθοδο των διαφορικών τελεστών. Προσδιο¬ 
ρισμός ειδικής λύσης με τη μέθοδο ΕΑΝΟΚΑυΟΕ. 

Εφαρμογές στην Τεχνολογία Οίνων και Ποτών. 

ΜΗΧΑΝΙΚΗ ΤΡΟΦΙΜΩΝ I 

Αρχές Θερμοδυναμικής και Φυσικοχημείας. Εισαγωγή 
στη μεταφορά θερμότητας και μάζας. 

ΜΗΧΑΝΙΚΗ ΤΡΟΦΙΜΩΝ II 

Μεταφορά θερμότητας υπό σταθερή και ασταθή μορφή. 
Βασικές παράμετροι καθορισμού της αποτελεσματικότητας, 
λειτουργίας και της αποδοτικότητας των συστημάτων 
εναλλαγής και θερμότητας. 

Παραδείγματα από τη βιομηχανία τροφίμων με πρακτικά 
προβλήματα προσδιορισμού παραμέτρων και μεγεθών που 
σχετίζονται με το σχεδίασμά, την τροποποίηση ή την 
επέκταση μιας γραμμής επεξεργασίας που αφορά κατά 
κύριο λόγο εναλλαγή θερμότητας. Αναφορά σε σύγχρονα 
συστήματα εναλλαγής θερμότητας με στόχο την κριτική 
εξέταση (ανάλυση) των κύριων χαρακτηριστικών που πρέπει 
να αποτελούν τη βάση επιλογής και προτίμησης αυτών 
των συστημάτων ή μηχανημάτων. 

ΜΗΧΑΝΙΚΗ ΤΡΟΦΙΜΩΝ III 

Βασικές αρχές ροής ρευστών. Προσδιορισμός ισχύος 
αντλιών. Τύποι και κριτήρια επιλογής αντλιών και συστη¬ 
μάτων μεταφοράς. Ορολογία και συγκρότηση δικτύων 
μεταφοράς ρευστών στη βιομηχανία τροφίμων. Τύποι και 
κριτήρια επιλογής συστημάτων διαχωρισμού (με έμφαση 
στο φιλτράρισμα), τεμαχισμού, ανάμιξης και προετοιμασίας 
πρώτων υλών (για καθορισμό, πλύσιμο, διαλογή κ.λ.π.) 
Παραδείγματα από τη βιομηχανία τροφίμων με πρακτικά 
προβλήματα προσδιορισμού παραμέτρων και σταθερών που 
σχετίζονται με τη σωστή συγκρότηση και λειτουργία των 
γραμμών επεξεργασίας. Αναφορά σε σύγχρονα συστήματα 
μεταφοράς ρευστών, διαχωρισμού, ανάμιξης, προετοιμασίας 
πρώτων υλών, με στόχο την κριτική εξέταση των κύριων 
χαρακτηριστικών και την αναγνώριση των βασικών παρα¬ 
μέτρων που πρέπει ν’ αποτελούν τη βάση επιλογής και 
προτίμησης αυτών των συστημάτων. 

ΣΤΑΤΙΣΤΙΚΗ ΓΙΑ ΤΕΧΝΟΛΟΓΟΥΣ ΤΡΟΦΙΜΩΝ 

Στοιχεία πιθανοτήτων. Βασικές κατανομές, στατιστική 
εκτίμηση, ανάλυση της διακύμανσης. Διαγράμματα ελέγχου. 

Θεωρία της δειγματοληψίας. Συσχέτιση και παλινδρό- 
μηση. 

Αριθμοδείκτες, χρονολογικές σειρές. 

Εφαρμογές σε θέματα οινολογίας και τεχνολογίας ποτών. 

ΠΟΙΟΤΙΚΟΣ ΕΛΕΓΧΟΣ - ΕΞΑΣΦΑΛΙΣΗ ΠΟΙΟ¬ 
ΤΗΤΑΣ ΤΡΟΦΙΜΩΝ 

Ποιοτικά χαρακτηριστικά των τροφίμων. Αρχές, μέ¬ 
θοδοι και οργάνωση ποιοτικού ελέγχου. Έλεγχος ποιο¬ 
τικών χαρακτηριστικών με υποκειμενικές και αντικειμε¬ 
νικές μεθόδους. Οργανοληπτική εκτίμηση των τροφίμων. 
Στατιστική ανάλυση και συσχέτιση υποκειμενικών και 
αντικειμενικών μετρήσεων των ποιοτικών χαρακτηρι¬ 
στικών. Ποιοτικός έλεγχος νερού και αποβλήτων. 

Γενικές αρχές -που διέπουν την εξασφάλιση της ποιό¬ 
τητας. Ανασκόπηση τυπικών προγραμμάτων εξασφάλισης 
της ποιότητας που χρησιμοποιούνται από τη βιομηχανία 
οίνων και ποτών. 

ΣΤΣΚΕΤΑΣΙΑ ΤΡΟΦΙΜΩΝ 

Τεχνικές, αισθητικές και νομικές πλευρές της συσκευα- 
σίας των τροφίμων. Ορισμοί και λειτουργίες συσκευασιών 
για τα τρόφιμα. 

Τλικά συσκευασίας και ιδιότητες. Προδιαγραφές μέσων 
συσκευασίας. 

Προβλήματα δημόσιας υγείας που συνδέονται με τη 
συσκευασία. Αλληλεπιδράσεις τροφίμων - συσκευασίας για 
τα κύρια συστατικά των τροφίμων και έλεγχός τους. 
Μηχανολογικός εξοπλισμός. 

ΜΑΡΚΕΤΙΝΓΚ ΤΡΟΦΙΜΩΝ 

Παράγοντες που επηρεάζουν την εμπορία και κατανά¬ 
λωση των τροφίμων. Αποθήκευση, μεταφορά, διανομή, 
συσκευασία, διαφήμιση και εμπορικό κόστος τροφίμων. 
Δομή, οργάνωση και οικονομικά χαρακτηριστικά των 
βιομηχανιών τροφίμων. Ανάλυση συστημάτων μάρκετινγκ, 
τιμών και ανταγωνισμού ανά κατηγορία τροφίμων. Νομο¬ 
θεσία. Κοινοτική και εθνική πολιτική που έχει σχέση με 
το μάρκετινγκ τροφίμων. 

Τροφοδοσία καταστημάτων πώλησης τροφίμων, καθώς 
και μονάδων παρασκευής τροφίμων (εστιατορίων, ζαχα¬ 
ροπλαστείων κ.λ.π.) Συστήματα πληροφορικής στην τρο¬ 
φοδοσία των καταστημάτων. Συστήματα και κόστος μετα¬ 
φοράς και διανομής των τροφίμων. Τεχνολογικές απόψεις 
μεταφοράς, αποθήκευσης και συντήρησης τροφίμων, οίνω 
και ποτών στα καταστήματα. 

Έρευνα αγοράς. Απαιτήσεις αγοραστών και κατανα¬ 
λωτών τροφίμων, οίνων και ποτών. 

ΣΕΜΙΝΑΡΙΟ ΤΕΛΕΙΟΦΟΙΤΩΝ 

Παρουσίαση επιλεγμένων θεμάτων από τους σπουδαστές 
και το προσωπικό της Σχολής, καθώς και από επισκέπτες 
ειδικούς πάνω στις πρόσφατες προόδους της επιστήμης 
και της τεχνολογίας των τροφίμων. Αναφορές και συζη¬ 
τήσεις. Προφορική και γραπτή παρουσίαση. 

ΧΗΜΕΙΑ ΤΡΟΦΙΜΩΝ 

Χημική σύσταση και ιδιότητες των τροφίμων. Χημικές 
μεταβολές που συμβαίνουν κατά την επεξεργασία και απο¬ 
θήκευση των τροφίμων, των οίνων και των ποτών. 

ΞΕΝΗ ΓΛΩΣΣΑ I, II, III (ΑΓΓΛΙΚΑ I, II, III). 

Βασικές γνώσεις γραμματικής, συντακτικό, προφορά, 
τονισμός, χρήση απλών κειμένων σε θέματα ειδικότητας. 
Μετάφραση κειμένων από ελληνική στην αγγλική και από 
την αγγλική στην ελληνική. 

ΞΕΝΗ ΓΛΩΣΣΑ IV (ΑΓΓΛΙΚΑ IV). 

Τεχνική ορολογία ειδικότητας. Μετάφραση κειμένων 
της ειδικότητας. 


ΒΙΟΧΗΜΕΙΑ 

Ενέργεια, Ένζυμα, Οξείδωση, Φωτοσύνθεση. Μεταβο¬ 
λισμός υδατανθράκων, λιπών και πρωτεϊνών. Σχηματισμός 
και χρησιμοποίηση Α. I .Ρ. Δομή και λειτουργία νουκλεϊκών 
οξέων. Βιοσύνθεση, βιοχημική ' κυτταρολογία. Βιοχημική 
γενετική (δομή γονιδίων, Ϊ)ΝΑ). 

ΜΕΛΕΤΗ ΚΑΙ ΣΧΕΔΙΑΣΜΟΣ ΒΙΟΜΗΧΑΝΙΩΝ 

ΟΙΝΟΥ, ΖΥΘΟΥ ΚΑΙ ΑΠΟΣΤΑΓΜΑΤΩΝ. 

Διαγράμματα ροής. Ισοζύγια μάζας και ενέργειας. Προσ¬ 
διορισμός ενδεδειγμένου μεγέθους (δυναμικότητας) μηχα¬ 
νολογικού εξοπλισμού (81ΖΙΝΟ ϋΡ) και λειτουργικών ανα¬ 
γκών (ηλεκτρισμός, ατμός, ζεστό - κρύο νερό, ψυκτικά μέσο*, 
αέρας κ.λπ.). Προγραμματισμός και μελέτη για εγκατά¬ 
σταση νέας γραμμής επεξεργασίας ή τροποποίηση ή επέ¬ 
κταση υφισταμένης γραμμής επεξεργασίας ή εργοστασίου 
οίνων και ποτών. 

Μελέτη σκοπιμότητας - Κόστος επένδυσης και λειτουρ¬ 
γίας. Χρονοδιάγραμμα εργασιών. Χωροταξική οργάνωση 
εργοστασίων οίνων και ποτών. Σχεδιασμός και φάσεις 
εγκατάστασης εργοστασίων οίνων και ποτών. Οργάνωση 
εργασίας και λειτουργία εργοστασίων οίνων και ποτών. 

Εξοπλισμός : Τλικά και αρχές σχεδιασμού μηχανημάτων 
επίπεδα αυτοματισμού· συστήματα αυτοματισμού και ελέγ¬ 
χου (βασικά στοιχεία ενός συστήματος ελέγχου και παρα¬ 
δείγματα ολοκληρωμένων συστημάτων αυτοματισμού και 
ελέγχου). 

Ανακύκλωση νερού και ενέργειας. Μελέτη σκοπιμότητας, 
κόστος επένδυσης και λειτουργίας συστημάτων επεξεργα¬ 
σίας αποβλήτων βιομηχανιών οίνων και ποτών. 

ΑΡΧΕΣ ΣΥΝΕΡΓΑΤΙΣΜΟΥ 

Εισαγωγή. Από το συνεργατισμό στο συνεταιρισμό. 
Πηγές και ανάπτυξη της συνεταιριστικής ιδέας. Οι συνεται¬ 
ρισμοί σαν όργανα αυτοβοήθειας. Είδη συνεταιρισμών. 
Συνεταιρισμοί και αγροτική μεταρρύθμιση. Οικονομική 
δραστηριότητα των συνεταιρισμών. Οι συνεταιρισμοί πρό¬ 
τυπα σχολεία δημοκρατίας. Διεθνείς συνεταιριστικές ενώσεις. 

ΑΡΧΕΣ ΛΟΓΙΣΤΙΚΗΣ. 

Εισαγωγή στην έννοια της Επιχείρησης και της λειτουρ¬ 
γίας της. Γενική Λογιστική. Τεχνική της διγραφίας. Ο λογι¬ 
στικός κύκλος για ατομικές επιχειρήσεις από την αρχή της 
χρήσης μέχρι το τέλος του διαχειριστικού έτους. Μισθοδο- 
τικέε καταστάσεις. Αποσβέσεις, αποτίμηση, απογραφή, 
επενδύσεις. Εφαρμογές. 

ΛΟΓΙΣΤΙΚΗ ΚΟΣΤΟΥΣ. 

Βασικές αρχές της λογιστικής κόστους. Στοιχεία κόστους 
προϊόντος. Μέθοδος κόστους έργου και μέθοδος κόστους 
φάσης παραγωγής. Τα υλικά, εργατικά και γενικά βιομη¬ 
χανικά έξοδα στην κοστολόγηση. Κύρια προϊόντα και υπο¬ 
προϊόντα. Ελαττωματική παραγωγή. Διερεύνηση κόστους 
προϊόντων της αντίστοιχης ειδικότητας. Εφαρμογές. 

Το ωρολόγιο πρόγραμμα και τα περιγράμματα των μα¬ 
θημάτων αφορούν τα υποχρεωτικά και τα επιλογής υποχρεω¬ 
τικά μαθήματα. 

Στο πρόγραμμα μαθημάτων περιλαμβάνονται, επίσης, επι¬ 
πλέον των αναφερομένων μαθημάτων τουλάχιστον δύο ώρες 
προαιρετικών μαθημάτων ανά εξάμηνο σπουδών που καθο¬ 
ρίζονται με απόφαση του τμήματος και σύμφωνα με τις 
διαδικασίες που ορίζονται από τον κανονισμό σπουδών. 

Η παρούσα απόφαση να δημοσιευθεί στην Εφημερίδα της 
Κυβερνήσεως. 

Αθήνα, 13 Φεβρουάριου 1986 

Ο ΥΠΟΥΡΓΟΣ 

ΑΠΟΧΤΟΑΟΧ ΚΑΚΛΑΜΑΜΗΧ 

Α Ρ ι·9. 30317 (5) 

Επιγορήγηση επιχειρήσεων για την πρακτική άσκηση σπου¬ 
δαστών των Τ.Ε.Ι. και Σ.Ε.Λ.Ε.Τ.Ε. 

Ο ΥΠΟΥΡΓΟΣ ΕΡΓΑΣΙΑΣ 
Έχοντας υπόψη : 

1. Τις διατάξεις του άρθρου 12 του Ν.1351/83 «Εισαγωγή 
σπουδαστών στην Τριτοβάθμια Εκπαίδευση και άλλες δια¬ 
τάξεις». 

2. Τις διατάξεις του άρθρου 24 του Ν. 1404/83 «Δομή 
και λειτουργία των ΤΕΙ». 

2. Το Π.Δ. 174/85. (ΦΕΚ 59/τ.Α'/85) «Άσκηση στο 
επάγγελμα των σπουδαστών των Τ.Ε.Ι.». 

4. Την απόφαση 26945/2303/26.6.77 του Υπουργού 
Εργασίας, που κυρώθηκε με το Ν. 708/77. 

5. Την ανάγκη της εκπαίδευσης και πρακτικής άσκησης 
των σπουδαστών της Τεχνικής και Επαγγελματικής Εκπαί¬ 
δευσης προκειμένου ν’ αποκτήσουν την απαιτούμενη εμπει¬ 
ρία, αποφασίζουμε : 

1. Οι βιομηχανικές και βιοτεχνικές επιχειρήσεις του 
ιδιωτικού και δημόσιου τομέα και οι Υπηρεσίες του Δημόσιου 
και των ΝΠΔΔ, που προσφέρονται για την πρακτική άσκη¬ 
ση των σπουδαστών των Τ.Ε.Ι. και της ΣΕΛΕΤΕ, είναι 
δυνατόν να επιδοτούνται από τον Οργανισμό Απασχόλησης 
Εργατικού Δυναμικού (ΟΑΕΔ) με ποσό μέχρι 50% του 
ημερομίσθιου ανειδίκευτου εργάτη, που ισχύει κάθε φορά. 

2. Το ύψος της αμοιβής των ασκούμενων, το ακριβές 
ποσοστό επιδότησης από τον ΟΑΕΔ και κάθε άλλη λεπτο¬ 
μέρεια περί την οργάνωση της πρακτικής άσκησης των σπου¬ 
δαστών των Τ.Ε.Ι. και της Σ.Ε.Λ.Ε.Τ.Ε. σε χώρους εργα¬ 
σίας της παραγρ. 1, καθορίζονται με κοινή απόφαση τω? 
Υπουργών Εθνικής Παιδείας και Θρησκευμάτων και Ερ¬ 
γασίας. 

3. Η απόφαση 26945/2303/77, του Υπουργού Εργα¬ 
σίας «Καταβολή παροχής εις πρακτικώς ασκουμένους 
σπουδαστές ΚΑΤΕ», καταργείται. 

Η παρούσα απόφαση να δημοσιευθεί στην Εφημερίδα, 
της Κυβερνήσεως και να κυρωθεί με νόμο. 

Αθήνα, 14 Φεβρουάριου 1986 

Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 


Αρ*. 30326 (6) 


Παράταση της προθεσμίας καταβολής της έκτακτης οικον. 

ενίσχυσης της 32931/2.12^85 απόφασης του Υπ. Εργα¬ 
σίας για τους άνεργους οικοδόμους Ν. Ξάνθης. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη : 

1. Τις διατάξεις που αναφέρονται στο προοίμιο της αριθμ. 
32931/2.12.1985 απόφασής μας «για χορήγηση έκτακτης 
οικονομικής ενίσχυσης στους άνεργους εργατ/τες οικοδό¬ 
μους κ.λπ.». 

2. Την αριθμ. 9134/86 απόφαση του Δ.Σ. του ΟΑΕΔ 
(αριθμ. συνεδρ. 185/11.2.86) που μας υποβλήθηκε με το 
αριθμ. 82545/13.2.86 έγγραφο του Οργανισμού. 

3. Την από 28.1.1986 αναφορά της Ένωσης Οικοδόμων 
Εργατών Ξάνθης για παράταση της προθεσμίας καταβολής 
της οικονομικής ενίσχυσης για τους οικοδόμους της περιοχής 
αυτής, λόγω των δυσμενών καιρικών συνθηκών που επικρα¬ 
τούσαν εκεί κατά το χρόνο ισχύος της σχετικής απόφασης. 

4. Την 96)462/7.8.85 απόφαση του Υπουργού Εργασίας 
«μεταβίβαση αρμοδιοτήτων του Υπουργού Εργασίας στους 
Γεν. Γραμματέα, ΙΙροϊστ. ΔΑσεων και ΥπηρΙ και Προϊστ. 
Πνημάΐτων», αποφασίζουμε: 

Παρατείνουμε την προθεσμία καταβολής της έκτακτης 
οικονομικής ενίσχυσης, που ορίσθηκε με την αριθμ. 32931/ 
2.12.85 απόφασή μας, «χορήγηση έκτακτης οικονομικής 


ενίσχυσης στους άνεργους εργατ/τες οικοδόμους, λατόμους 
και ασβεστοποιούς της Χώρας», ειδικά για τους άνεργους 
οικοδόμους του Νομού Ξάνθης μέχρι 7.3.1986. 

Η απόφαση αυτή, που κοινοποιείται για εκτέλεση, να 
δημοσιευθεί στην Εφημερίδα της Κυβερνήσεως. 

Αθήνα, 17 Φεβρουάριου 1986 

Με εντολή Υπουργού 
Ο Γενικός Γραμματέας 

Κ. ΠΑΠΑΝΑΓΙΩΤΟΥ 

* _ _ 

Αρ*. 1320 (7) 


Έγκριση δημιουργίας δέκα (10) θέσεων αδελφών Νοσ/μων 

ιμε το κεφ. Β' του .Ν. 993/79 και του Ν. 1476/84, στο- 

θεραπευτήριο Ψυχικών Παθήσεων Χανίων. 

Ο ΝΟΜΑΡΧΗΣ ΧΑΝΙΩΝ 

Έχοντας υπόψη : 

1. Τις διατάξεις του Β.Δ.· 197/72 «περί μεταβιβάσεως 
αρμοδιοτήτων Υπουργ. Κοιν. Υπηρεσιών στους Νομάρχες». 

2. Τις διατάξεις του Κεφ. Β' του Ν. 993/79. 

3. Τις διατάξεις του Ν. 1476/84. 

4. Την αριθ. 17/1065/20.3.84 πράξη Υπουργικού Συμ¬ 
βουλίου. 

5. Την αριθ. Α3/οικ.16080 εγκ. 62/8.11.85 Υπουργ. 
Υγείας, Πρόνοιας και Κοινών. Ασφοιλίσεων. 

6. Την αρ. 500/4.2.86 αναφορά του Θερ. Τυχ. Παθή¬ 
σεων με την οποία μοις έστειλε την αρ. 5/πρκ/2/29.1.86 από¬ 
φαση Δ.Σ. αυτού, αποφασίζουμε : 

Εγκρίνουμε την αριθ. 5/πρκ2/29.1.86 απόφαση του Δ.Σ. του 
Θεραπευτηρίου Ψυχ. Παθήσεων περί δημιουργίας (10) δέκα - 
θέσεων Αλελφών Νοσ/μων τριετούς ή τετραετούς φοίτησης 
σύμφωνα με το κεφ. Β' του Ν. 993/79 και το Ν.1476/84 για 
κάλυψή αναγκών του Ιδρύματος, .επειδή δεν μπορούν να καλυ¬ 
φθούν από το υφιστάμενο μόνιμο ή με σχέση εργασίας ιδιωτικού 
δικαίου προσωπικό της υπηρεσίας ή με απόσπαση προσω¬ 
πικού από άλλες υπηρεσίες Η δημιουργία πέντε (5) θέσεων 
τραπεζοκόμων και πέντε (5) καθαριστριών που προτείνο- 
νται με την ίδια απόφαση του Δ.Σ. δεν εγκρίνονται διότι 
δεν εμπίπτουν στις εξαιρέσεις της ανωτέρω (5) σχετικής 
εγκυκλίου του. Υπουργείου Υγείας, Πρόνοιας και Κοιν. 
Ασφαλίσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 10 Φεβρουαρίου 1986 

Ο Νομάρχης 
Μ. ΠΑΝΤΟΥΒΑΚΗΣ 

Αρ*. 1215 (8) 


Έγκριση προσωρινής πρόσληψης (24) είκοσι τεσσάρων 
^αδελφών νοσοκόμων με το κεφ. Β' του Νόμου 993/79, 

στο Γενικό Νοσοκομείο Χανίων. 

Ο ΝΟΜΑΡΧΗΣ ΧΑΝΙΩΝ 
Έχοντας υπόψη : 

1. Τις διατάξεις του Β.Δ. 197/72 «περί μεταβιβάσεως 
αρμοδιοτήτων Υπουργ. Κοιν. Υπηρεσιών στους Νομάρχες». 

2. Τις διατάξεις του Κεφ. Β' του Ν. 993/79. 

3. Τις διατάξεις του Ν. 1476/84. 

4. Την αριθ. 17/1065/20.3.84 πράξη Υπουργικού Συμ¬ 
βουλίου. 

5. Την αριθ. Α3/οικ.16080/εγκ. 62/8.11.85 Υπουργ. 
Υγείας Πρόνοιας και Κοιν. Ασφοιλίσεων. 

6. Την αρ. 1103/31.1.86 αναφορά του Γεν. Νοσ. Χανίων 
με την οποία μοις έστειλε την αρ. 6/πρκ.1/15.1.86 απόφαση 
του Δ.Σ. αυτού, αποφασίζουμε : . 

Εγκρίνουμε την αριθ. 6/πρκ. 1/15.1.86 απόβαση του Δ.Σ. 
του Γεν. Νοσοκομείου Χανίων περί προσωρινής πρόσληψης 
σύμφωνα με τις διατάξεις του Κεφ. Β' του Ν. 993/79 και Ν. 

1476/84 με δμηνη σύμβαση εργασίας Ιδιωτικού Δικαίού 
για κάλυψη κατεπειγουσών λειτουργικών αναγκών (24) 
τεσσάρων Αδελφών Νοσοκόμων τριετούς ή τετραετούς 
φοίτησης-και εν ελλείψει διετούς φοίτησης και πρακτικών 
Νοσ/μων και με αποδοχές καθοριζόμενες από τις εκάστοτε 
ισχύουσες συλλογικές συμβάσεις εργασίας και αποφάσεις 
διαιτησίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 10 Φεβρουάριου 1986 

Ο Νομάρχης. 

Μ. ΠΑΝΤΟΥΒΑΚΗΣ 

Αρι-3. 1214 (9) 


Έγκριση προσωρινής πρόσληψης τριών (3) Κλητήρων - 
Θυρωρών - Νυκτοφυλάκων για το Κέντρο Τγείας Βάμου, 
Ν. Χανίων. 

Ο ΝΟΜΑΡΧΗΣ ΧΑΝΙΏΝ 
Έχοντας υπόψη : 

1. Τις διατάξεις του Β.Δ. 197/72 «περί μεταβιβάσεως 
αρμοδιοτήτων Τπουργ. Κοιν. Υπηρεσιών στους Νομάρχες». 


2. Τις διατάξεις του Κεφ. Β' του Ν. 993/79. 

3. Τις διατάξεις του Ν. 1476/84. 

4. Την αριθ. 17/1065/20.3.84 πράξη Υπουργικού Συμ¬ 
βουλίου. 

5. Την αριθ. 1102/31.1.86 αναφορά του Γεν. Νοσ. Χανίων 
με την οποία μας έστειλε την αρ. 51/πρκ.1/15.1.86 απόφαση 
Διοικητικού Συμβουλίου αυτού. 

6. Την αρ. Α3/οικ.16080 εγκ. 62/8.11.85 Υπουργείου 
Υγείας, Πρόνοιας και Κοιν. Ασφαλίσεων, αποφασίζουμε : 

Εγκρίνουμε την αριθ. 51/πρκ.1/15.1.86 απόφαση του 
Δ.Σ. του Γενικού Νοσοκομείου Χανίων περί προσωρινής 
πρόσληψης σύμφωνα με τις διατάξεις του Κεφ. Β' του Ν. 
993/79 και Ν. 1476/84 για (8) οκτώ μήνες με σύμβαση 
εργασίας Ιδιωτικού Δικαίου τριών (3) Κλητήρων - Θυρω¬ 
ρών - Νυκτοφυλάκων για το Κέντρο Υγείας Βάμου με απο¬ 
δοχές καθοριζόμενες από τις εκάστοτε ισχύουσες συλλογικές 
συμβάσεις εργασίας και αποφάσεις διαιτησίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 10 Φεβρουάριου 1986 

Ο Νομάρχης 
Μ. ΠΑΝΤΟΥΒΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



